लगता है ये सवाल रणवीर सिंह से हर कोई पूछना चाहता है और रणवीर हैं कि कन्नी काट रहे हैं। दो दिन पहले एक प्रेस कॉन्फ्रेंस में उन्होंने पत्रकारों से सीधे-सीधे कह दिया कि कृपया मुझसे दीपिका को लेकर कोई सवाल न करें। दूसरी तरफ अनुष्का शर्मा के हवाले से सूत्रों का दावा है कि रणवीर और दीपिका के बीच अफेयर के चलते अनुष्का ने रणवीर से दूरियां बढ़ानी शुरू कर दी हैं। यहां तक कि ‘बॉम्बे वेलवेट’ की शूटिंग के दौरान जब किसी ने उनसे रणवीर सिंह के बारे में कुछ पूछा तो उन्होंने बात को घुमाते हुए कहा- मैं तो बस एक ही रणबीर को जानती हूं, जिसके साथ मैं ‘बॉम्बे वेलवेट’ कर रही हूं। जाहिर है, वह रणबीर कपूर के बारे में कह रही थीं।